[{"text_idx": "#000000", "text": "Mae rhaglen TAR Addysg Gorfforol Met Caerdydd yn cynnig hyfforddiant a chymorth blaenllaw sy\u2019n seiliedig ar ymchwil a fydd yn eich galluogi i ffynnu yn ein hysgolion rhagorol ym Mhartneriaeth Caerdydd. Fel un o\u2019r pynciau cyntaf i gael ei gynnig fel rhan o hyfforddiant athrawon ar y campws hwn, mae gan y cwrs TAR Addysg Gorfforol berthynas hanesyddol hirsefydlog a\u0302 sawl adran yn Ne Cymru ac mae\u2019n ymfalchi\u0308o yn y cysylltiad clo\u0300s hwn a\u0302\u2019r pwnc."}, {"text_idx": "#000004", "text": "Nid yw Addysg Gorfforol, Iechyd a Lles yn bwnc hawdd i\u2019w addysgu. Mae\u2019n gofyn nid yn unig am frwdfrydedd dros y pwnc, ond hefyd gwybodaeth ragorol am y pwnc, a dealltwriaeth fanwl o\u2019r addysgeg sy\u2019n eich galluogi i wella a datblygu cariad person ifanc at \u2018fod yn egni\u0308ol am oes\u2019."}, {"text_idx": "#000006", "text": "Enw Da a Rhagoriaeth Addysgu"}, {"text_idx": "#000008", "text": "Mae sesiynau\u2019r brifysgol wedi\u2019u llunio i ddadansoddi addysgeg dysgu drwy lens Addysg Gorfforol yn ogystal a\u0302 datblygu gwybodaeth bwnc am ystod o feysydd gweithgarwch corfforol gwahanol. Gydag Addysg Gorfforol, Iechyd a Lles yn greiddiol iddynt, mae\u2019r sesiynau\u2019n ceisio cefnogi athrawon dan hyfforddiant i ddatblygu eu hathroniaeth addysgu eu hunain i gefnogi eu lleoliadau ymarfer clinigol. Daw siaradwyr gwadd o Ysgolion Partneriaeth, consortia rhanbarthol a sefydliadau allanol i gyfoethogi a gwella\u2019r ddarpariaeth a addysgir."}, {"text_idx": "#000009", "text": "Mae rhagolygon gyrfa athrawon Addysg Gorfforol sy\u2019n graddio o Bartneriaeth Caerdydd yn hynod gadarnhaol. Mae bron pob un o\u2019r graddedigion TAR Addysg Gorfforol yn sicrhau gwaith llawnamser yn syth ar o\u0302l cwblhau\u2019r rhaglen TAR ac mae sawl un yn parhau i wneud cynnydd cyflym i fod yn benaethiaid adrannau, penaethiaid blynyddoedd a swyddi rheoli canol ac uwch eraill. Mae galw enfawr am athrawon Addysg Gorfforol cyfrwng Cymraeg ar hyn o bryd. Mae\u2019r sgiliau trosglwyddadwy a ddatblygir wrth addysgu yn yr amgylchedd unigryw a gynigir gan y maes pwnc hwn yn aml yn golygu bod ysgolion yn mynd ati i chwilio am raddedigion sy\u2019n hyfforddi mewn Addysg Gorfforol i addysgu mewn meysydd pwnc eraill hefyd."}, {"text_idx": "#000011", "text": "Oherwydd natur hynod gystadleuol y cwrs hwn a natur newidiol y pwnc yn unol a\u0302\u2019r agenda Iechyd a Lles a gwaith diwygio\u2019r cwricwlwm sy\u2019n mynd rhagddo, mae profiad gwaith mewn cyd-destun ysgol yn hanfodol. Er bod cael sylfaen dda mewn amrywiaeth o chwaraeon/gweithgareddau a\u2019r dyfarniadau hyfforddi cysylltiedig sy\u2019n cyd-fynd a\u0302 hynny\u2019n bwysig, mae ehangder yr un mor bwysig a\u0302 manylder yn ogystal a\u0302 dealltwriaeth ddatblygol o ran tirwedd newidiol Add. Gorff. yng nghyd-destun y Maes Dysgu a Phrofiad Iechyd a Lles."}, {"text_idx": "#000013", "text": "\u201cDewisais astudio\u2019r TAR Uwchradd Addysg Gorfforol trwy gyfrwng y Gymraeg, ar o\u0302l graddio o\u2019r BSc (Anrh) Chwaraeon, Add. Gorff. ac Iechyd ym Met Caerdydd. O ganlyniad i bartneriaeth gref y brifysgol ag ysgolion uwchradd Cymraeg eu hiaith yn Ne Cymru, rhoddodd y cwrs TAR ddau leoliad i mi a mentoriaid ysbrydoledig a chefnogol ym Mhlasmawr a Rhydywaun. Rydw i wedi bod yn addysgu yn Ysgol Gyfun Cwm Rhymni ers 3 blynedd, a gyda phob blwyddyn rwy\u2019n parhau i ennill profiadau mwy gwerthfawr, gan ddatblygu fy hun yn broffesiynol, a mwynhau fy llwybr gyrfa diolch i Met Caerdydd.\u201d"}, {"text_idx": "#000016", "text": "Met Caerdydd yw cartref Partneriaeth Caerdydd ar gyfer Addysg Gychwynnol i Athrawon, un o\u2019r canolfannau addysg a hyfforddiant athrawon mwyaf yn y DU. Mae gennym fwy na 60 mlynedd o brofiad ac enw da i genfigennu wrtho o ran ansawdd ein darpariaeth hyfforddi athrawon."}]